НАРЕДБА-ЗАКОН
За запазване на старинните постройки в населените места.
Обн. ДВ Бр.135 / 20.06.1936

Чл. 1. При проектирането на нови регулационни планове на населените места и при преработването и прилагането на утвърдените вече регулационни планове, запазват се:
а) улиците и площадите, които по своето очертание, начин на застрояване, историческо минало и пр. имат архитектонично, битово или историческо значение;
б) постройките и паметниците, които имзт архитектонично. битово, историческо, археологическо или художествено значение (стари сгради, църкви, калета, градища, развалини, манастири, чешми, могили, побити камъни, градини, стари дървета, естествени каменни фигури и др.)
Чл. 2. Искането за запазване улици, площади, постройки, паметници и др. посочени в чл. 1 от този закон, се отправя чрез съответната община до Народния музей.
Народният музей, след като проучи искането, препраща го с мотивирано изложение в Министерството на обществените сгради, пътищата и благоустройството.
Чл.3. Комисия в състав: по един представител на отделенията Благоустройство и Архитектурно при Главната дирекция на обществените сгради, пътищата и благоустройството и един представител на Народния музей, след като проучи искането, изложението на Народния музей и направи оглед на самото место, съставя мотивиран протокол.
Протоколът на комисията подлежи на утвърждение от Министъра на обществените сгради, пътищата и благоустройството. В случай че искането се уважи, издава се заповед. която се обнародва в „Държавен вестник".
Чл. 4. Измененията на регулационните планове с цел да се запазят улиците, площадите, постройките и др., посочени в чл. 1 на този закон. ще се извършват по реда определен в закона за благоустройството на населените места. При искане на изменения на регулационните планове, ще се счита от обществен интерес запазването на улиците, площадите, постройките и др.. посочени в този закон
В тия случаи в заседанията на Висшата съдебноадминистративна комисия участвува с съвещателен глас представител на Народния музей
Чл 5. Поправка или преустройство на запазените постройки и др.. се разрешава, след като се вземе мнението на комисията по чл. 3 от Главната дирекция на обществените сгради, пътищата и благоустройството и се извършва под ръководството и надзора на органите на същата дирекция.
Главният директор, на обществените сгради, пътищата и благоустройството може да възложи ръководството и надзора на съответната общинска техническа служба.
Чл. 6. Запазените по този закон постройки, паметници и др., се освобождават от данък сгради и от общинските такси, които се плащат за поправка и преустройство на постройки.
За поддържане на запазените постройки, паметници, и др., на собствениците им може да се отпуска помощ от съответната община, според бюджетните и възможности.
Чл. 7. Постройкнте и паметииците с особено голямо архитектонично, битово или историческо значение се откупуват постепенно от общините или държавата и иревръщат в музей.
Чл. 8. Проектите за нови постройки, които cа в съседство със запазени постройки и паметници, или се намират на запазени улици и площади, се одобряват от Главната дирекции на обществените сгради, пътищата и благоустройството, след предварително дадено мнение от комисията по чл. 3.
Проектите се препращат от съответната община на Главната дирекция на обществените сгради, пътишата и благоустройството, която трябва да се произнесе по представените проекти в срок от 15 дни.
Стилът на новите постройки трябва да отговаря на този на запазените постройки и на общия внд на улицата или площада.
Чл. .9. Събарянето на запазените постройки, паметници и др., става след като се освидетелствуват от комисия по реда определен в закона за благоустройството на населените места. В този случай в състава на комисията влизат и представители на отделението Ьлогоустройство при Главната дирекция на обществените сгради пътищата и благоустройството и на Народния музей.
Чл. 10. Ако при извършването на строежи, частни, общински и държавни, се открият, старини, предприемачите и собствениците са длъжни да съобщят на местния музей, а при липса на такъв. на общинската власт. Местният музей или общинската власт, на които е съобщено за откритите старини. са длъжни да спрат работата и веднага да известят Народния музей.
Народният музеи в двудневен срок за София, а в седмодневен, срок за провинцията, е длъжен да прегледа старините и даде разрешение за продължение на работите.
Чл. 11. За неспазване нарежданията на този закон се наказват, с глоба: длъжностните лица от 200 до 2.000 лв., а частните лица от 500 до 30 000 лв. Глобата се налага със заповед от Министър на обществените сгради, пътищата и благоустройството.
Глоба до 1000 лева не подлежи на обжалване.
Чл. 12. За прилагането на този закон се издава правилник утвърден с царски указ.
Чл. 13. Този закон отменява ВСИЧКИ закони, правилници н нареждания, които му противоречат!

Изпълнението на настоящия указ възлагаме на Нашия Министър на обществените сгради, пътишата и благоустройството.

Издаден в София на 9 юний 1936 година.

На първообразния с собствената на Негово Вeличество ръка написано:
„ВОРИС III"
Приподписал
Предселзтел на Министерския съвет и Миннстър на външните работи и на изповеданията:
Г.Кьосеиванов
Първообразният указ е облечен с държавния печат и зарегистриран под N 4699 на 15 юний 1936 гол.
Пазител, на държавния печат,
Министър на правосъдието:
Д. Пешев
На първообразния с собствената на Негово Величество Царя ръка написано:
„Одобрено БОРИС III"

*/текста е коригиран съобразно старите Ъ и Е/